Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2019/C 412/09)

Tämä tiedonanto julkaistaan 17. lokakuuta 2018 annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Prosecco”

PDO-IT-A0516-AM06

Tiedonannon päivämäärä: 3.9.2019

HYVÄKSYTYN MUUTOKSEN KUVAUS JA PERUSTELUT

1. Nautittavaksi tarkoitettujen viinien ominaisuudet

Kuvaus: Kuohuviiniluokassa oleviin ilmaisuihin brut, extra dry, dry ja demi-sec lisätään ilmaisut brut nature ja extra brut.

Perustelut: Tämän muutoksen myötä sallitaan ilmaisujen brut nature ja extra brut käyttö niiden kuohuviinien yhteydessä, jotka tuotetaan perinteisesti jäännössokerin kanssa voimassa olevassa lainsäädännössä asetettujen raja-arvojen mukaisesti. Lisäksi kuluttajat saavat muutoksen myötä enemmän tietoa niiden tuotteiden erityisyydestä ja aistinvaraisista ominaisuuksista, joissa on merkintä asteikolla brut nature–demi-sec.

Muutos koskee tuote-eritelmän 5 ja 6 artiklaa ja yhtenäisen asiakirjan 1.4 kohtaa Viinien kuvaus.

2. Pakkaaminen

Kuvaus: Viineissä on käytettävä sinettiä, jonka korkkipitoisuus on vähintään 51 prosenttia (painosta). Viinin kanssa kosketuksissa olevan sinetin kohdan korkkipitoisuuden on oltava vähintään 51 prosenttia.

Perustelut: Tämän muutoksen tarkoituksena on parantaa suojatun alkuperänimityksen ”Prosecco” saaneiden kuohuviinien imagoa. Kun käytetään sinettiä, jonka korkkipitoisuus on vähintään 51 painoprosenttia (myös viinin kanssa kosketuksissa oleva kohta) ja voimassa olevan lainsäädännön mukaisten muiden materiaalien osuus on enintään 49 prosenttia, tarkoituksena on suojella näiden tuotteiden mainetta ja perinteitä ja varmistaa kuohuviinien ominaisuuksien parempi säilyminen.

Muutos koskee tuote-eritelmän 8 artiklaa, mutta se ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

”Prosecco”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

5. Laatukuohuviini

6. Aromaattinen laatukuohuviini

8. Helmeilevä viini

4. Viinin/viinien kuvaus

Prosecco-viini

Väri: oljenkeltainen.

Aromi: hienostunut, omaleimainen, käytetyille rypälelajikkeille tyypillinen.

Maku: kuivasta puolimakeaan, raikas ja omaleimainen.

Kokonaisalkoholipitoisuus tilavuusprosentteina vähintään: 10,50 %.

Sokeriton uutos vähintään: 14 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Prosecco – kuohuviini, laatukuohuviini ja aromaattinen laatukuohuviini

Väri: oljenkeltainen, jonka voimakkuus vaihtelee, kuultava, kestävä vaahto.

Aromi: hienostunut, omaleimainen, käytetyille rypälelajikkeille tyypillinen.

Maku: erittäin kuivasta (brut nature) puolikuivaan, raikas ja omaleimainen.

Kokonaisalkoholipitoisuus tilavuusprosentteina vähintään: 11,00 %.

Sokeriton uutos vähintään: 14 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Prosecco – hiilihapotettu kuohuviini

Väri: oljenkeltainen, jonka voimakkuus vaihtelee, kuultava, kuplien muodostuminen havaittavissa.

Aromi: hienostunut, omaleimainen, käytetyille rypälelajikkeille tyypillinen.

Maku: kuivasta puolimakeaan, raikas ja omaleimainen.

Kokonaisalkoholipitoisuus vähintään: 10,50 %.

Sokeriton uutos vähintään: 14 g/l.

Perinteisesti pullossa käyneen helmeilevän viinin aistinvaraiset ominaisuudet voivat vaihdella.

Väri: saattaa olla samea.

Aromi: miellyttävä ja omaleimainen, jossa saattaa olla leivänkuoren ja hiivan vivahteita.

Maku: kuiva, vaahtoava ja hedelmäinen, jossa saattaa olla leivänkuoren ja hiivan vivahteita.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) Vähimmäishappopitoisuus 4,0 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Kuohuviinin tai laatukuohuviinin valmistuksessa käytettäviä viinejä koskeva viininvalmistusmenetelmä

Erityinen viininvalmistusmenetelmä

Kuohuviinin tai laatukuohuviinin valmistuksessa saa käyttää viinejä, jotka on valmistettu Chardonnay-, Pinot Bianco-, Pinot Grigio- ja Pinot Nero -rypäleistä (valkoviini) yksinään tai sekoituksena siten, että niiden osuus on enintään 15 prosenttia. Edellytyksenä on, että viininvalmistusprosessissa käytetty Glera-lajike on kasvanut yhden lajikkeen viinitarhassa tai viinitarhassa, jossa muiden kuin tässä menetelmässä sallittujen vähemmistönä olevien rypälelajikkeiden osuus on enintään 15 prosenttia.

b. Enimmäistuotokset

”Prosecco”

18 000 kg rypäleitä/ha.

”Prosecco”

135,0 hl/ha.

6. Rajattu maantieteellinen alue

Suojatun alkuperänimityksen ”Prosecco” saaneiden viinien tuotannossa käytetyt rypäleet on tuotettava alueella, joka muodostuu Bellunon, Gorizian, Padovan, Pordenonen, Trevison, Triesten, Udinen, Venetsian ja Vicenzan maakunnista.

7. Pääasiallinen rypälelajike / pääasialliset rypälelajikkeet

Glera lunga (V) – Serprino

Glera lunga (V) – Glera

Glera (V) – Serprino

8. Yhteyden/yhteyksien kuvaus

Suojattu alkuperänimitys ”Prosecco” – kaikki viiniluokat

Yhteyden kannalta merkitykselliset luontoon liittyvät tekijät

Koillis-Italiassa sijaitsevan Prosecco-viinin viljelyalue on maastoltaan tasaista ja siinä on joitakin mäkisiä alueita. Tämän Veneton ja Friulin alueen ilmasto on lauhkea. Pohjoisessa Alpit antavat suojan kylmiltä pohjoistuulilta ja etelässä scirocco-tuulet pyyhkivät Adrianmeren rantaa ja tuovat mukanaan riittävästi sadetta etenkin kesäkuukausina, hillitsevät lämpötilaa ja antavat viiniköynnöksille riittävästi vettä nuppujen ja rypäleterttujen kasvukausien aikana.

Loppukesästä, kun auringonvaloa on jokunen tunti vähemmän ja kun bora-tuulet puhaltavat idästä, päivä- ja yölämpötilojen välillä on suuria eroja ja rypäleissä voidaan havaita lukuisia aromaattisia aineita kypsymisen viimeisessä vaiheessa.

Tuotantoalueella on runsaasti mineraaleja ja hivenaineita. Maaperä on pääasiassa tulvamaata ja koostumukseltaan saviperäistä lietemaata, ja se on merkittävissä määrin lohkareista. Tämä johtuu dolomiittien ja jokikerrostumien eroosiosta, minkä johdosta maaperän läpäisykyky on hyvä.

Historialliset ja inhimilliset tekijät

Aikaisimmat asiakirjat, joissa Prosecco-viini mainitaan, ovat vuodelta 600 jaa. Kuvauksessa kerrotaan hienostuneesta valkoviinistä, joka on peräisin Triesten ja etenkin Prosecco-alueen karstimaalta.

Tämän viinin tuotanto siirtyi myöhemmin etenkin Veneton ja Friulin mäkisille alueille.

Proseccon menestys perustuu ennen kaikkea siihen, että 1800-luvun alussa ammattitaitoiset viininviljelijät alkoivat kehittää voimakkaan Glera-lajikkeen viljelymenetelmiä tarkoituksenaan rajoittaa yksittäisten köynnösten tuotantotaakkaa ja varmistaa, että rypäleet kypsyvät kunnolla ja säilyttävät aromaattiset ominaisuutensa. He kehittivät myös parhaat luonnolliseen pullokäymiseen perustuvat viininvalmistusmenetelmät, joissa käyminen tapahtui alkuperäisesti pullossa ja sittemmin ruostumattomasta teräksestä valmistetuissa säiliöissä.

Edellisen vuosisadan aikana tieteellis-teknisesti ammattitaitoiset ja tuotantoon erikoistuneet ammattilaiset ovat muodostaneet verkoston, jonka tarkoituksena on hioa Prosecco-viinin tuotanto- ja käsittelymenetelmät huippuunsa. Näin on parannettu ominaisuuksia, joiden ansiosta niin italialaiset kuin kansainväliset kuluttajat tunnistavat ja arvostavat näitä viinejä. Keskeisenä tekijänä on ollut se, että tuottajat ovat voineet tehdä kokeiluja ja kehittää Prosecco-viinin valmistus- ja pullokäymismenetelmiä. Tämän ansiosta tuottajat ovat kyenneet säilyttämään rypäleiden tuoksut viinin aromaattisessa profiilissa.

Syy-seuraussuhde, joka yhdistää maantieteellisen ympäristön tuotteen erityisominaisuuksiin

Lauhkea ilmasto, jossa sataa ja scirocco-tuulet puhaltavat kesäisin, on ratkaisevassa asemassa viiniköynnösten oikeanlaisen kehityksen kannalta kasvukauden aikana.

Päivä- ja yölämpötilojen väliset erot ja kuivat bora-tuulet rypäleiden kypsymisen viimeisessä vaiheessa edistävät happamien aineiden säilymistä ja lukuisten aromaattisten esiasteiden tuotantoa. Nämä tekijät määrittävät Prosecco-viineille ominaiset kukkaiset ja hedelmäiset vivahteet.

Maaperä on tulvamaata ja koostumukseltaan saviperäistä lietemaata ja melko hedelmäistä. Tämä tuo runsaan sadon ja pitää sokerin kertymisen kohtuullisella tasolla. Tällaisessa maaperässä on myös mineraaleja ja hivenaineita, joiden ansiosta rypäleiden kemialliset ja aistinvaraiset ominaisuudet pysyvät tasapainossa. Näiden avulla saadaan puolestaan perusviiniä, josta valmistetaan helmeilevää viiniä ja kuohuviiniä, joiden alkoholipitoisuus on kohtuullinen ja aistinvarainen profiili raikas, kuiva ja hedelmäinen ja joilla on Prosecco-viinille ominainen maku.

Käytetyn rypäletyypin – etenkin Glera-lajikkeen – sokerikertyminen on kohtuullista ja sen hapokkuus ja aromaattisten aineiden (kypsyysaste) pitoisuus optimaalisia. Lopputuloksena on miellyttävän aromaattinen, alkoholipitoisuudeltaan alhainen perusviini, joka soveltuu Prosecco-viinin tuottamiseen.

Prosecco-kuohuviinit ja helmeilevät Prosecco-viinit ovat tyypillisesti kuivia, ja niiden aistinvaraisia ominaisuuksia ovat tyypillisesti kirkas oljenkeltainen väri ja se, että pienet kuplat ja kestävä vaahto ovat tasapainossa.

Viinin tuoksu on erittäin hyvä ja hienostunut ja siinä on (valkoisten kukkien) omaleimaisen kukkaisia ja hedelmäisiä (omena, päärynä, eksoottiset ja sitrushedelmät) vivahteita. Maun osalta sokeriset ja hapokkaat komponentit ovat tasapainossa. Voimakas maku tuntuu kitalaella raikkaalta, pehmeältä ja eloisalta.

Prosecco-kuohuviinin ominaisuuksia vahvistetaan Charmat-menetelmän avulla, jossa perusviiniä uudelleenkäytetään luonnollisesti suurissa säiliöissä tai sammioissa, joissa Prosecco-viinit saavat kitalaessa eloisalta tuntuvan pirteytensä.

Juuri Charmat-menetelmällä saadaan Prosecco-viinistä mahdollisimman aromaattinen ja saadaan aikaan sen miellyttävän raikas ja omaleimainen maku, joka tekee siitä niin italialaisten kuin kansainvälistenkin kuluttajien kannalta erittäin halutun ja arvostetun viinin.

Lisäksi on mainittava kuohumattoman Prosecco-viinin rajoitettu tuotanto. Näiden viinien aistinvaraiset ominaisuudet ovat edellä kuvatun kaltaiset, mutta niissä on omaleimaisia hedelmäisiä vivahteita ja ne ovat täyteläisempiä ja maukkaampia.

Niin italialaiset kuin kansainvälisetkin kuluttajat arvostavat suojatun alkuperänimityksen ”Prosecco” saaneita viinejä.

9. Olennaiset lisäedellytykset (pakkaaminen, merkinnät, muut vaatimukset)

Suojattu alkuperänimitys ”Prosecco”

Oikeudellinen kehys:

EU:n lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskevat poikkeukset

Edellytyksen kuvaus:

Toisin kuin komission delegoidun asetuksen (EU) 2019/33 5 artiklan 1 kohdan a alakohdassa säädetään, kaikkien viinityyppien valmistukseen liittyviä toimia voidaan toteuttaa myös rajatun maantieteellisen tuotantoalueen läheisyydessä sijaitsevalla Veronan maakunnan kuntien hallintoalueella, mikäli rypäleet ovat peräisin viinitiloilta, joita viljeltiin aktiivisesti 30. marraskuuta 2011. Viinin valmistukseen liittyviä toimia voidaan toteuttaa myös muissa rajatun maantieteellisen tuotantoalueen läheisyydessä sijaitsevissa maakunnissa, kun ministeriö on myöntänyt siihen erillisen luvan.

Kun ministeriö on myöntänyt luvan ja kun perinteiset tuotantoalueet otetaan huomioon, helmeilevän ja kuohuviiniluokkien valmistuksessa käytettävää perusviiniä voidaan käyttää pulloissa myös rajoitetun maantieteellisen alueen välittömässä läheisyydessä sijaitsevilla alueilla komission delegoidun asetuksen (EU) 2019/33 5 artiklan 2 kohdan mukaisesti.

Suojattu alkuperänimitys ”Prosecco” – maantieteellinen lisäyksikkö

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Suojatun alkuperänimityksen ”Prosecco” saaneiden viinien etikettiin voidaan lisätä viittaus ”Trevison maakunta” tai ”Treviso”, ”Triesten maakunta” tai ”Trieste” tai ”Pokrajina Trst” tai ”Trst”, jos kyseiset rypäle-erät koostuvat ainoastaan mainituissa maakunnissa sijaitsevista viinitarhoista kerätyistä rypäleistä tai jos tuote on tuotettu ja pakattu samassa maakunnassa kuin siinä, missä rypäleet on viljelty komission delegoidun asetuksen (EU) 2019/33 55 artiklan ja asetuksen (EU) No 1308/2013 120 artiklan 1 kohdan g alakohdan mukaisesti.

Suojattu alkuperänimitys ”Prosecco”

Oikeudellinen kehys:

EU:n lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Pullotusta rajatulla alueella koskevat säännökset on vahvistettu EU:n lainsäädännön mukaisesti (asetuksen (EU) 607/2009 4 artikla 2 kohta). Edellä mainitun lainsäädännön mukaisesti pullotuksen on tapahduttava rajatulla maantieteellisellä alueella, jotta voidaan turvata suojatun alkuperänimityksen ”Prosecco” saaneen viinin laatu ja maine sekä taata sen alkuperä ja varmistaa asianmukaisten tarkastusten tehokkuus. Prosecco-viinin erityispiirteet ja ominaisuudet, jotka liittyvät viinin maantieteelliseen alkuperäalueeseen sekä nimityksen saavuttamaan maineeseen, voidaan taata paremmin, jos viini pullotetaan tuotantoalueellaan. Viinin kuljetusta ja pullottamista koskevien teknisten sääntöjen soveltamisesta ja noudattamisesta vastaavat tällöin alueen tilat, joilla on tarvittavat tiedot ja taidot ja joiden etujen mukaista on säilyttää saavutettu maine. Lisäksi vaatimuksella varmistetaan, että toimivaltaiset elimet voivat tehdä tehokkaita pullotustarkastuksia viinintuottajien luona, kun vältetään ne riskit, jotka mahdollisesti aiheutuvat tuotteen kuljetuksesta pullotettavaksi alueen ulkopuolella. Tämä säännös hyödyttää sen vuoksi viinintuottajia itseään, jotka ovat vastuussa nimityksen laadun ja maineen suojaamisesta ja pitävät sitä tärkeänä.

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14390

(1) EUVL L 9, 11.1.2019, s. 2.